[{"text_idx": "#000000", "text": "Cynnydd mewn ffermwyr sydd dan bwysau ariannol"}, {"text_idx": "#000001", "text": "Mae elusen sy'n gwarchod buddianau pobol o fewn y diwydiant ffermio wedi gweld cynnydd dramatig yn nifer y teuluoedd sy'n cael trafferth i ddal dau ben llinyn ynghyd."}, {"text_idx": "#000004", "text": "Mae bron i draean o gymorth wedi mynd i ffermwyr ym Mrycheiniog a Maesyfed."}, {"text_idx": "#000005", "text": "Rhwng 1 Ionawr a 15 Gorffennaf, 2016, rhoddodd Rabi Cymru gymorthdaliadau gwerth \u00a360,258 i deuluoedd sy'n gweithio ar ffermydd ar hyn o bryd."}, {"text_idx": "#000009", "text": "Mae Fiona Jones yn rhedeg fferm ger Trefyclo gyda'i mab Rhys a'i merch Nerys, ar o\u0302l symud yno gyda'i gw\u0302r Simon 12 mlynedd yn o\u0302l a'i dyfu o fod yn 118 acer i 190 acer."}, {"text_idx": "#000012", "text": "\"Roedd y fferm yn talu'r biliau dydd i ddydd ac roedd fy swydd oddi ar y fferm yn talu am unrhyw beth ychwanegol,\" esboniodd Mrs Jones."}, {"text_idx": "#000014", "text": "\"Dwi'n meddwl bod tipyn o deuluoedd allan yno sydd efallai'n rhy falch neu a\u0302 gormod o gywilydd i ofyn am gymorth. Dwi'n falch ein bod ni wedi gofyn am gymorth, mae wedi gwneud gwahaniaeth mawr i ni.\""}, {"text_idx": "#000017", "text": "Dywedodd Rabi Cymru fod cynnydd o 84% wedi bod mewn cymorth ar gyfer teuluoedd sy'n ffermio ym Mrycheiniog a Maesyfed, o'i gymharu a \u00a310,185 yn ystod hanner cyntaf 2015, i \u00a318,715 ar gyfer yr un cyfnod y flwyddyn hon."}, {"text_idx": "#000018", "text": "Yn o\u0302l Elaine Stephens, cadeirydd cangen Brycheiniog a Maesyfed o elusen Rabi Cymru: \"Fe allai tywydd ac amgylchiadau teuluol eithriadol i gyd effeithio ar ffermwyr ar wahanol adegau, ond mae prisiau isel oedd y prif reswm eleni."}, {"text_idx": "#000019", "text": "\"Mae'n anodd iawn ar ffermwyr pan nad ydynt yn gwybod pa bris y maent yn mynd i gael ar ddiwedd y dydd ac mae'r rhan fwyaf prisiau'r farchnad yn dioddef ar hyn o bryd.\""}, {"text_idx": "#000021", "text": "\"Os bydd ffermwr yn cael trafferth i dalu biliau teuluol, yna ei blant a'i wraig fydd yn cael eu heffeithio,\" meddai Ms Stephens."}, {"text_idx": "#000022", "text": "\"Mae ffermio yn ddiwydiant unig iawn a gall ffermwyr deimlo'n unig iawn.\""}, {"text_idx": "#000023", "text": "Dywedodd ei bod yn bwysig cofio bod offer fel tractorau a cherbydau 4x4 yn \"offer y swydd\" ac nid eitemau moethus y gellid eu gwerthu."}]